20.2.2023
SK
Úradný vestník Európskej únie
C 63/21
V prípade kladnej odpovede na predchádzajúcu otázku, znamená to, že plán, ktorého cieľom je pridelenie zdrojov, sa musí považovať za rozpočtový plán v zmysle článku 3 ods. 8? 3.
Má sa článok 5 a príloha 1 smernice SEP vykladať v tom zmysle, že ak sa podľa článku 3 ods.
1 požaduje environmentálne posudzovanie, malo by sa v environmentálnej správe, ktorá sa v tomto ustanovení uvádza, po určení primeraných alternatív k uprednostňovanej možnosti vykonať posudzovanie uprednostňovanej možnosti a primeraných alternatív na porovnateľnom základe?
V prípade kladnej odpovede na predchádzajúcu otázku, je požiadavka smernice splnená, ak sa primerané alternatívy posúdia na porovnateľnom základe pred výberom uprednostňovanej možnosti a následne sa posúdi návrh plánu alebo programu a vykoná sa úplnejšie posudzovanie SEP len v súvislosti s uprednostňovanou možnosťou?
(1)
Smernica 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, 2001, s. 30; Mim. vyd.
15/006, s. 157).
Návrh na začatie prejudiciálneho konania, ktorý podal Vărchoven administrativen săd (Bulharsko) 29. novembra 2022 – Direktor na Direkcija „Obžalvane i danăčno-osiguritelna praktika“ Sofia pri Centralno upravlenie na NAP/„Valentina Heights“ EOOD (Vec C-733/22) (2023/C 63/27) Jazyk konania: bulharčina Vnútroštátny súd, ktorý podal návrh na začatie prejudiciálneho konania Vărchoven administrativen săd
Účastníci konania pred vnútroštátnym súdom Navrhovateľ v konaní o kasačnej sťažnosti: Direktor na Direkcija „Obžalvane i danăčno osiguritelna praktika“ Sofia pri Centralno upravlenie na NAP Odporkyňa v konaní o kasačnej sťažnosti: „Valentina Heights“ EOOD
Prejudiciálne otázky 1.
Má sa článok 98 ods.
2 v spojení s bodom 12 prílohy III smernice Rady 2006/112/ES (1) z 28. novembra 2006 o spoločnom systéme dane z pridanej hodnoty vykladať v tom zmysle, že sa môže uplatňovať znížená sadzba dane z pridanej hodnoty stanovená v tomto ustanovení pre ubytovanie, ktoré poskytujú hotely a podobné zariadenia, v prípadoch, keď tieto zariadenia nie sú zaradené do kategórie podľa vnútroštátnych právnych predpisov členského štátu, ktorý predkladá návrh[?] 2.
V prípade zápornej odpovede na túto otázku, má sa potom článok 98 ods.
2 v spojení s bodom 12 prílohy III smernice Rady 2006/112/ES z 28. novembra 2006 o spoločnom systéme dane z pridanej hodnoty vykladať v tom zmysle, že pripúšťa selektívne uplatňovanie zníženej sadzby dane na konkrétne a špecifické aspekty určitej kategórie služieb, keď predpoklad pre takéto uplatňovanie spočíva v tom, že ubytovanie v hoteloch a podobných zariadeniach sa smie poskytovať len v ubytovacích zariadeniach, ktoré sú v súlade s vnútroštátnymi právnymi predpismi členského štátu, ktorý predkladá návrh, zaradené do kategórie alebo pre ktoré bolo vystavené predbežné potvrdenie o začatí konania o zaradení do kategórie[?]
(1)
Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v.
EÚ L 347, 2006, s. 1).